Man op Margate-strand aangevalManaba, KwaZulu-Natal ŉ Man is ernstig beseer nadat hy Saterdag op Manaba-strand in Margate, KwaZulu-Natal aangeval is. “Die man was in ŉ ernstige toestand nadat hy met ŉ skerp voorwerp in die bors gesteek is,” het Chris Botha, woordvoerder van Netcare 911, gesê. “Nadat hy op die toneel gestabiliseer is, is hy na ŉ hospitaal in Port Shepstone geneem vir verdere mediese behandeling.” Volgens Botha is die omstandighede rondom die aanval nog nie duidelik nie. Die provinsiale polisie kon nie dadelik bereik word vir kommentaar nie.